Na ba Tšhošetša ba Diriša Leina la Modimo? _ Diswantšho tša Kgale
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DISWANTŠHO TŠA KGALE Na ba Tšhošetša ba Diriša Leina la Modimo?
DIHLOGO TŠE DINGWE TŠA INTHANETENG
Na ke Tshwenyegile Kudu ka Ponagalo ya ka?
Dihlatse tša Jehofa
Dilo tše di Lego Gona
Dikgatišo tše di Lego Gona
GE GO ntšhwa dipego tša mmušo, ye e ka ba e nngwe ya tšeo di makatšago kudu. Ke karolo ya kgoeletšo yeo e tsebjago e le Taelo, el Requerimiento ka Sepania, yeo karolong ya lekgolong la bo-16 la nywaga, bafenyi ba Masepania ba ilego ba swanelwa ke go e balela godimo ge ba be ba fihla dinageng tša Amerika ka morero wa go yo di thopa.
Ke’ng seo ge e le gabotse bafenyi ba bego ba se botša batho ba dinageng tšeo, gona ka baka la’ng?
Ge phenyo e be e dutše e tšwela pele, dikgoši tša Sepania di ile tša nyaka go dumelela bafenyi gore ba ikhole ka batho. Masepania a ile a bolela gore ka ge mopapa a dirile dilo legatong la Modimo ka go ba abela dinaga tšeo, bafenyi ba be ba lokologile go ka laola badudi ba tšona ba setlogo gotee le dithoto tša bona le go fokotša tokologo ya bona.
Masepania a ile a ngwala lengwalo la go tsebiša badudi ba dinageng tšeo ka phetho ya mopapa. Badudi ba be ba swanetše go amogela Bokriste gomme e be balata ba kgoši ya Sepania. Ge ba be ba ka gana, Masepania a be a ipona a swanelwa ke go lwa ntwa yeo go thwego ke ya toka le badudi ba moo leineng la Modimo.
Kgoši ya Sepania e ile ya dira gore Taelo yeo e balwe bakeng sa go lokolla letswalo la yona le go lokafatša diphenyo tša dikoloni. Bafenyi gantši ba be ba bala kgoeletšo ba nametše dikepe tša bona goba ba le nageng pele ga badudi bao ba bego ba sa kwešiše maleme a Yuropa pele ba ka hlasela. Ka dinako tše dingwe lengwalo leo le be le balwa pele ga mekutwana yeo e bego e se na motho yeo beng ba yona ba bego ba tšhabile ka baka la go boifa.
Na Modimo o swanetše go solwa bakeng sa bošoro bjo bo šiišago bjo bo dirilwego ke baetapele ba dipolitiki le ba kereke, bjoo go thwego bo dirilwe leineng la gagwe? Beibele e re: “Go dira tše kgopo a go be kgole le Modimo wa therešo, le go dira ka go hloka toka a go be kgole le Ramatlaohle!”—Jobo 34:10.
^ ser. 12 Go ya ka methopo e mengwe, Taelo yeo e ile ya fedišwa ka 1573.
1513 Taelo e thoma go šoma
Taelo e be e le tšhošetšo yeo e bego e dirwa ke bafenyi ba Masepania ge ba be ba fihla dinageng tša Amerika lekgolong la bo-16 la nywaga.
Mantšu a temošo yeo a be a balwa ka go hlaboša ka Sepanishi goba ka Selatine pele ga batho bao ba bego ba sa tsebe maleme ao.
Ye e be e le e nngwe ya dikgoeletšo tše di tšhošago historing ya dinaga tša Amerika.
Ntšha Moneelo wa go Thekga Modiro wa Rena wa Lefase ka Bophara